**রমেশ কুমার ভাঙ্কওয়ানি** (উর্দু: رمیش کمار وانکوانی‎‎) একজন পাকিস্তানি রাজনীতিবিদ যিনি আগস্ট ২০১৮ থেকে পাকিস্তানের জাতীয় পরিষদ এর সদস্য ছিলেন। এর আগে তিনি জুন ২০১৩ থেকে মে ২০১৮ পর্যন্ত জাতীয় পরিষদের সদস্য এবং ২০০২ থেকে ২০০৭ পর্যন্ত সিন্ধুর প্রাদেশিক পরিষদ এর সদস্য ছিলেন।

শিক্ষা
------

ভাঙ্কওয়ানি ব্যাচেলর অফ মেডিসিন এবং ব্যাচেলর অফ সার্জারি করেছেন।

রাজনৈতিক পেশা
-------------

ভাঙ্কওয়ানি ২০০২ সালের পাকিস্তানের সাধারণ নির্বাচনে পিএস-৬১ (থারপারকার-২) নির্বাচনী এলাকা থেকে স্বতন্ত্র প্রার্থী হিসেবে সিন্ধু প্রাদেশিক পরিষদের আসনে লড়েছিলেন, কিন্তু ব্যর্থ হন। তিনি ৩৪টি ভোট পেয়েছিলেন এবং আসনটি জাতীয় জোটের প্রার্থীর কাছে হেরেছিলেন। একই নির্বাচনে তিনি সিন্ধু প্রাদেশিক পরিষদে পাকিস্তান মুসলিম লীগ (কিউ) এর প্রার্থী হিসেবে সংখ্যালঘুদের জন্য সংরক্ষিত আসনে নির্বাচিত হন। [1] তিনি ২০০৫ সালে পাকিস্তান হিন্দু পরিষদ প্রতিষ্ঠা করেন। 

২০১৩ সালের পাকিস্তানের সাধারণ নির্বাচনে সংখ্যালঘুদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) -এর প্রার্থী হিসেবে তিনি পাকিস্তানের জাতীয় পরিষদে নির্বাচিত হন। 

২০১৮ সালের জানুয়ারীতে তিনি জাতীয় পরিষদের পরিসংখ্যানের স্থায়ী কমিটির চেয়ারম্যান নির্বাচিত হন।  ২০১৮ সালের এপ্রিল মাসে তিনি পিএমএল-এন ছেড়ে পাকিস্তান তেহরিক-ই-ইনসাফ (পিটিআই) তে যোগ দেন। 

২০১৮ সালের পাকিস্তানের সাধারণ নির্বাচনে সংখ্যালঘুদের জন্য সংরক্ষিত আসনে পিটিআই-এর প্রার্থী হিসেবে তিনি জাতীয় পরিষদে পুনরায় নির্বাচিত হন।

সিদ্ধি বিনায়ক মন্দিরে হামলার নিন্দা
------------------------------------

২০২১ সালের ৪ আগস্ট পাকিস্তানে পাঞ্জাবের ভং শরিফ এলাকায় সিদ্ধি বিনায়ক মন্দিরে ভাংচুর করে । সংসদে এর প্রতিবাদে তিনি বক্তব্য রাখেন।তিনি সুপ্রীম কোর্টের প্রধান বিচারপতির কাছে এই ঘটনার বিচার চেয়ে পিটিশন করেন । ফলে প্রধান বিচারপতি জরুরীভাবে শুনানী ডাকে।
তিনি ট্যুইটারে মন্দির হামলার ভিডিয়ো পোস্ট করেন । প্রশাসনকে এই হামলা রোখার আবেদন করেন তিনি। তিনি ট্যুইটে লেখেন, 

```
*মন্দিরে হামলা রুখতে ঢিলেমি দিয়েছে পুলিশ, যা অত্যন্ত লজ্জাজনক। এখনও এলাকায় টেনশন রয়েছে। হামলাকারীদের বিরুদ্ধে কঠোর ব্যবস্থা নিক প্রশাসন।এলাকায় শান্তি বজায় রাখুন। অবিলম্বে বিষয়টি গুরুত্ব সহকারে দেখতে প্রধান বিচারপতির কাছে আবেদন জানাচ্ছি।*
```

এ ঘটনায় ভারত সরকার পাকিস্তা‌নি রাষ্ট্রদূতকে তলব করে ও অপরাধীদের শাস্তি দাবি করে। এতে পাকিস্তান এলাকা থেকে দাঙ্গাকারীদের সরিয়ে দেয়ার কথা জানায়।মন্দিরে রেঞ্জার্সদের রাখার কথা তারা জানায়। এই ২০ জনকে গ্রেফতার ও ১৫০ জন সন্দেহভাজনকে আটক করা হয়েছে।

আরো দেখুন
---------

* পাকিস্তান হিন্দু পরিষদ

তথ্যসূত্র
---------

1. ↑  "Welcome to the Website of Provincial Assembly of Sindh"। *www.pas.gov.pk*। সংগ্রহের তারিখ ৭ এপ্রিল ২০১৮।
2. ↑  "2002 Sindh Assembly election result" (পিডিএফ)। ECP। ১৩ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ এপ্রিল ২০১৮।
3. ↑  "56 candidates vie for 15 Hindu Council seats"। *The Nation*। ১৭ মে ২০২০ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৮।
4. ↑  "Pakistan Hindu Council loses an active member"। *www.thenews.com.pk* (ইংরেজি ভাষায়)। ৮ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৮।
5. ↑  "Women, minority seats allotted"। *DAWN.COM* (ইংরেজি ভাষায়)। ২৯ মে ২০১৩। ৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৭।
6. ↑  "Is the NA apathetic towards minority issues?"। *DAWN.COM* (ইংরেজি ভাষায়)। ২২ সেপ্টেম্বর ২০১৪। ৮ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৭।
7. ↑  "Dr Ramesh Kumar elected chairman of NA Committee on Statistics"। *www.pakistantoday.com.pk*। সংগ্রহের তারিখ ৬ এপ্রিল ২০১৮।
8. ↑  "Big blow to PML-N as MNA Dr Ramesh Kumar joins PTI"। *www.thenews.com.pk* (ইংরেজি ভাষায়)। সংগ্রহের তারিখ ৭ এপ্রিল ২০১৮।
9. ↑  Reporter, The Newspaper's Staff (১২ আগস্ট ২০১৮)। "List of MNAs elected on reserved seats for women, minorities"। *DAWN.COM*। সংগ্রহের তারিখ ১২ আগস্ট ২০১৮।
10. ↑  Bhattacharyya, Moumita (২০২১-০৮-০৫)। "পাকিস্তানের পাঞ্জাবে হিন্দু মন্দিরে হামলা উন্মত্ত জনতার, গুঁড়িয়ে দেওয়া হল ভগবানের মূর্তি"। *bengali.oneindia.com*। সংগ্রহের তারিখ ২০২১-০৮-১০।
11. ↑  "হিন্দু মন্দিরে হামলায় কড়া Pakistan, গ্রেপ্তার অন্তত ২০, নিন্দায় সরব ইমরান খানও"। *sangbadpratidin* (ইংরেজি ভাষায়)। সংগ্রহের তারিখ ২০২১-০৮-১০।

বহিঃসংযোগ
---------